**TERMENI DE REFERINȚĂ**

**pentru contractarea** **a trei consultanți/consultante cu scopul de a elabora și a implementa**

**Programul de formare profesională „Protecția copilului”**

1. **CONTEXT**

[Changing the Way We Care (CTWWC)](https://www.changingthewaywecare.org/) este o inițiativă globală lansată în octombrie 2018 cu scopul de a promova îngrijirea familială sigură și protectoare pentru toți copiii din instituții rezidențiale sau cei în situație de risc de separare de familiile lor, prin consolidarea familiilor, reformarea sistemelor naționale de îngrijire a copiilor și schimbarea angajamentelor la nivel național, regional și global. CTWWC este implementat de Catholic Relief Services și Maestral International LLC, în colaborare cu parteneri globali, naționali și locali care conlucrează pentru a schimba modul în care îngrijim copiii din întreaga lume.

În Republica Moldova scopul CTWWC este de a contribui la finalizarea procesului de dezinstituționalizare a copiilor din instituțiile rezidențiale și de a consolida familiile și serviciile centrate pe îngrijirea în familie, astfel încât copiii să se bucure de un mediu de îngrijire sigur și protector.

1. **CONTRACTAREA SERVICIILOR DE CONSULTANȚĂ**

Solicitarea serviciilor de consultanță derivă din politicile naționale și angajamentele internaționale ale Republicii Moldova privind asigurarea protecției drepturilor copilului. [Hotărârea Guvernului nr.347/2022](https://www.legis.md/cautare/getResults?doc_id=131899&lang=ro) cu privire la aprobarea Programului național pentru protecția a copilului pe anii 2022-2026 și a Planului de acțiuni pentru implementarea acestuia, Obiectivul specific 1.3. prevede *„Asigurarea de către instituțiile de formare profesională a sistemului de protecție a copilului cu resurse umane calificate, care acționează prompt și eficient în interesul superior al copilului, prin intermediul unui număr de 10 programe de instruire aprobate de Ministerul Muncii și Protecției Sociale, care să fie absolvite, până în 2026, de toți angajații relevanți din sistemul public de protecție a copilului*.” Deși în ultimi ani au fost elaborate și realizate multiple programe de formare profesională în domeniul protecției drepturilor copilului, constatăm că lipsește un program de formare profesională a specialiștilor în protecția drepturilor copilului.

În corespundere cu [Legea nr.140/2013](https://www.legis.md/cautare/getResults?doc_id=139010&lang=ro) privind protecția specială a copiilor aflați în situație de risc și a copiilor separați de părinți, în cadrul primăriei activează specialistul în protecția drepturilor copilului. Conform art.3 din Legea Nr.140/2013 **„**specialistul în protecția drepturilor copilului este *persoană angajată de către autoritatea tutelară locală sau de către autoritatea tutelară teritorială, cu sau fără statut de funcționar public, care are studii în domeniul asistenței sociale, al psihologiei, al dreptului, al administrației publice sau în alte domenii conexe, care deține diplomă de studii superioare de licență sau de master, care activează în cadrul primăriei și desfășoară activități de suport pentru realizarea atribuțiilor autorității tutelare locale în domeniul protecției drepturilor copilului*”.

Conform Raportului „Evaluarea situației prestării serviciilor sociale destinate copiilor și familiilor vulnerabile” (2021) realizat în cadrul CTWWC, în anul 2020, doar 2,8% din primării au angajat un astfel de specialist. Astfel, constatăm că în marea majoritate a localităților din țară lipsește specialistul în protecția drepturilor copilului, această situație fiind cauzată de lipsa resurselor la nivel local, care afectează calitatea serviciilor oferite copiilor și familiilor cu copii la nivel comunitar.

Ministerul Muncii și Protecției Sociale planifică, începând cu 1 ianuarie 2024, angajarea a 50 specialiști în protecția drepturilor copilului, iar până în 2026 angajarea etapizată a încă 300 specialiști. Aceste resurse umane necesită formare profesională pentru a asigura dezvoltarea cunoștințelor și competențelor în domeniu, precum și pentru a depăși provocările cauzate de fluctuația mare de personal.

În acest context, Inițiativa Globală CTWWC, în parteneriat cu Keystone Moldova, vor sprijini Ministerul Muncii și Protecției Sociale în elaborarea Programului de formare profesională „Protecția copilului” și vor asigura consolidarea cunoștințelor și competențelor profesionale a specialiștilor în protecția drepturilor copilului din cadrul primăriilor angajați de Agențiile teritoriale de asistență socială.

În acest scop, Keystone Moldova contractează trei consultanți/consultante pentru elaborarea și implementarea Programului de formare profesională „Protecția copilului”, nivel 6 CNC. Rezultatul și produsul consultanței va fi elaborarea și pilotarea Programului de formare profesională „Protecția copilului”, centrat pe rolurile, sarcinile și competențele necesare exercitării funcției/profesiei specialist în protecția drepturilor copilului, astfel încât acestea să fie calificate pentru a acționa prompt și eficient în interesul superior al copilului.

Programul de formare profesională „Protecția copilului” va fi elaborat în corespundere cu cadrul normativ privind formarea continuă a adulților:

#### [Codul Educației nr.152/2014](https://www.legis.md/cautare/getResults?doc_id=138940&lang=ro)**;**

#### [Hotărârea Guvernului nr.330/2023 cu privire la Cadrul Național al Calificărilor](https://www.legis.md/cautare/getResults?doc_id=137990&lang=ro)**;**

#### [Hotărârea Guvernului nr.193/2017](https://www.legis.md/cautare/getResults?doc_id=131781&lang=ro) **pentru aprobarea Regulamentului cu privire la formarea continuă a adulților;**

* Ordinul Ministrului Educației și Cercetării nr.93 din 08 februarie 2023 [Cu privire la aprobarea Metodologiei de elaborare a programelor de formare profesională a adulților și a curriculumului în cadrul învățării pe tot parcursul vieții](https://edu.gov.md/sites/default/files/metodologia_de_elaborarea_a_programelor_de_formare_profesionala_a_adultilor_si_a_curriculumului_in_cadrul_invatarii_pe_tot_parcursul_vietii.pdf);
* Standardele și bune practici internaționale, recomandări ale organizațiilor internaționale de profil.

În procesul de elaborare a Programului de formare profesională se va asigura corelarea cu Standardul de Calificare la domeniul de formare profesională 0319 Asistență Socială, nivelul 6 CNC, precum și alte documente relevante.

Conținutul Programului de formare profesională, precum și numărul de ore va fi determinat în procesul de consultare organizat de Keystone Moldova și CTWWC, cu Ministerul Educației și Cercetării, Ministerul Muncii și Protecției Sociale, Grupul de lucru pentru elaborarea standardelor în domeniul asistenței sociale.

1. **SARCINILE, TERMENUL DE REALIZARE ȘI REZULTATELE/PRODUSELE LIVRATE DE SERVICIUL DE CONSULTANȚĂ**

|  |  |  |  |
| --- | --- | --- | --- |
| **Nr.r.** | **Activități**  | **Livrabile** | **Număr zile consultanță** |
|  | Elaborarea curriculumului bazat pe rezultate ale învățării conform nivelului 6 CNC la Programul de formare profesională „Protecția copilului”* 1. Participarea la ședința comună de consultare
	2. Elaborarea proiectului curriculumului
	3. Coordonarea curriculumului cu Keystone Moldova și CTWWC
	4. Revizuirea curriculumului
 | Proiect curriculum elaborat  | 3 |
|  | Participarea la ședințele de consultare și revizuire a curriculumului, în baza recomandărilor înaintate  | Proiect curriculum revizuit și completat  | 1 |
|  | Elaborarea suportului de curs la Programul de formare profesională „Protecția copilului”, nivelul 6 CNC | Proiect suport de curs elaborat  | 7 |
|  | Participarea la ședința de consultare și revizuirea suportului de curs, în baza recomandărilor agreate de comun în cadrul ședinței | Proiect suport de curs revizuit și completat | 1 |
|  | Elaborarea și consultarea instrumentelor de evaluare pre- și post-formare | Proiect instrumente elaborate | 2 |
|  | Participarea la ședința de consultare a Programului de formare profesională „Protecția copilului” și revizuirea documentelor, în corespundere cu recomandările agreate de comun în cadrul ședinței | Proiect curriculum și suport de curs revizuite | 1 |
|  | Participarea în calitate de formator/formatoare la Programul de formare profesională a specialiștilor în protecția drepturilor copilului  | AgendaPrezentări PP | 6 |
| **Total** | **21 zile**  |

**ATENȚIE! Numărul de zile indicat în paragraful III reflectă sarcinile pentru un consultant.**

1. **PERIOADA DE CONTRACTARE:** 15 februarie, 2024 – 30 iunie, 2024
2. **CERINȚE DE CALIFICARE:**
* studii superioare în domenii socio-umane;
* expertiză în domeniul solicitat: experiență de minim 5 ani și cunoștințe solide în domeniul protecției drepturilor copilului;
* experiență relevantă în elaborarea și livrarea programelor de formare continuă pentru specialiști și prestatori de servicii sociale destinate copiilor și familiilor în situație de risc;
* experiență profesională de minim 5 ani în organizarea activităților de formare inițială și continuă a resurselor umane în domeniul asistenței sociale;
* abilități de cercetare și analiză.
* experiență de minim 3 ani în furnizarea de servicii de consultanță în cadrul proiectelor sociale implementate cu sprijinul partenerilor de dezvoltare (USAID, UE, UNICEF etc.) constituie un avantaj;
* cunoașterea limbii engleze constituie un avantaj.
1. **MODALITATEA DE COLABORARE CU KEYSTONE MOLDOVA**

Serviciile de consultanță vor fi monitorizate de Keystone Moldova. Toate materialele vor fi coordonate cu Keystone Moldova și CTWWC, revizuite conform comentariilor și sugestiilor prezentate în cadrul ședințelor de consultare cu toate părțile interesate.

1. **PREZENTAREA DOSARULUI DE APLICARE**

**Dosarul va conține următoarele documente:**

1. CV-ul, care va descrie experiența consultantului atât din aspect general, cât și raportat la cerințele descrise în Termenii de Referință. Vor fi incluse și datele de contact a 2 persoane de referință;
2. Oferta financiară pentru 21 de zile de consultanță în USD brut.

Documentele semnate și scanate pot fi expediate la adresa de e-mail: **moldova@khs.org** cu mențiunea **„CTWWC\_Program de formare Protecția copilului”.**

Candidații interesați vor depune dosarul până la data de  **10 februarie** **2024.**

Doar candidații preselectați vor fi contactați.

Dosarele incomplete nu vor fi evaluate.

1. **DISPOZIȚII FINALE**

Organizația Keystone Moldova declară toleranță zero față de toate formele de abuz și exploatare față de copii și adulții vulnerabili.

Keystone Moldova se ghidează de o politică de protecție a copilului și de politica privind prevenirea exploatării și abuzului sexual; experții vor semna o declarație prin care se vor angaja să respecte prevederile acesteia.